Yella ṭawes d kra n wefrux akkenni nettwalit mi ara nruḥ akka ɣer Lezzayer. Tagerfa daɣen-it tina ileḥḥun akkenni ḥacakum teṭṭafer lǧifa d lǧifa kan i tsett tid ileḥḥun akkenni d taberkant ilkelli teṭṭafer anda tettili lǧifa. Tella tẓiwci, d afrux iḥemlen ad yidir akked umdan ur zriɣ ara am itbiren rkin akk ddunit ad tafeḍt mi ara d-qreb tefsut ittidir deg ixxamen anda ttaran leɛcuc ittidir daɣen deg inijwal inijel ad tafeḍ inijel-agi yekcem akk daɣel-is. Yella waɛeẓẓi, aɛeẓẓi d kra n wefrux akkenni aɛenqiq-is akk d azeggaɣ, aɛeẓẓi-agi tura nekknni asmi nttandi ad tandiḍ dina tzemreḍ ad t-tfeḍt, ad truḥeḍ ad ttandiḍ tifxet nniḍen ad tesleḍ iṭṭef-itt ad ttandiḍ amergu ad t-tfeḍ aɛeẓẓi. Yella wina umi neqqar daɣen-it azuxzux iyɣer i as-neqqar azuxzux kra n wefrux akkenni d ameqqran akkenni yugar ayaziḍ ger uyaziḍ d unhil, anhil-agi di sseḥra i ittidir wina iwumi qqaren s tefransist l’autruche, azuxzux-agi iyɣer i as-neqqar azuxzux mi ara d-nɛeddi akkagi as-nini zuxzux zuxzux dɣa ad yettzuxu ɣef annect-agi i as-neqqar azuxzux.